શીર્ષક: ભારે વરસાદમાં બાળકોને બચાવવા વડોદરા પોલીસે 'રેન્ચો' બનીને લોકોનાં દિલ જીત્યાં\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પીએસઆઈ ગોવિંદ ચાવડા

આ સ્થિતિને પગલે જનજીવનને ખૂબ જ અસર થઈ છે. આ બધાની વચ્ચે સોશિયલ મીડિયામાં એક વ્યક્તિની તસવીર ખૂબ ચર્ચામાં છે જેઓ એક બાળકને ટોપલીમાં રાખી પાણીમાંથી પસાર થઈ રહ્યા છે.

આ અધિકારી વડોદરા શહેરમાં પીએસઆઈ છે જેમનું નામ ગોવિંદ ચાવડા છે. તેમણે 45 દિવસના બાળકને ગળાડૂબ પાણીમાંથી સુરક્ષિત સ્થળે લઈ ગયા હતા.

વરસાદને લીધે ઍરપોર્ટ, રસ્તાઓ, ગલી, સોસાયટી, મોહલ્લા અને ઘરમાં તો પાણી ઘૂસી જ ગયું હતું પણ શહેરની હૉસ્પિટલો પણ બાકાત નહોતી. 

આ જળબંબાકારને કારણે શહેરની પોલીસે હૉસ્પિટલમાં દાખલ નવજાત બાળકોને બચાવવા માટે રૅન્ચોની ભૂમિકામાં આવવું પડ્યુ.

અલબત્ત, પરિસ્થિતિ 'થ્રી ઇડિયટ્સ'માં આમીર ખાન ભારે વદસાદ વચ્ચે પ્રસૂતિ કરાવે છે એવી ફિલ્મી નહોતી, પરંતુ અહીં એનઆઇસીયૂમાંથી બાળકોને બચાવવાનો વાસ્તવિક પડકાર હતો.

વરસાદ અને પાણી ભરાવાને કારણે શહેરમાં વીજળી કલાકો સુધી ગાયબ હતી, સોશિયલ મીડિયા પર લોકો આ વિશે સતત પોસ્ટ કરી રહ્યા હતા. 

આ સમયે વડોદરાના રહેવાસી ધારા શાહ હૉસ્પિટલમાં એક માસનાં બાળક સાથે હતાં અને મુશ્કેલ સ્થિતિમાં એમણે પણ સોશિયલ મીડિયાનો સહારો લીધો.

તેમણે અવર વડોદરા નામનું ફેસબુક પેજ ચલાવતા સૌમિલ જોશીને સોશિયલ મીડિયામાં પોસ્ટ કરવા માટે એક મેસેજ મોકલ્યો.

વાત જાણે એમ હતી કે હૉસ્પિટલમાં વીજળી નહોતી, જનરેટર ચલાવવા માટે ડીઝલ નહોતું અને ઓક્સિજનની પણ સમસ્યા સર્જાઈ શકે એમ હતી. 

ફેસબુક પેજ આવ્યું કામ

ધારા શાહ અને તેમના જેવા અન્ય લોકોનાં નવજાત બાળકો લોટસ હૉસ્પિટલના નિયો નેટલ ઇન્ટેન્સિવ કૅર યુનિટમાં ભરતી હતા.

વરસાદને કારણે હૉસ્પિટલમાં વીજળી ગાયબ હતી અને પાણી અંદર સુધી પહોંચી ગયું હતું, ઓક્સિજન પણ ઓછો હતો.

સૌમિલ જોશી સ્થાનિક સ્તર પર 'અવર વડોદરા' નામનું એક ફેસબુક પેજ ચલાવે છે જેનાં આશરે ત્રણ લાખ ફૉલોઅર્સ છે. 

સૌમિલ જોશીએ કહ્યું કે ''તેમણે બાળકોની મદદ માટે ફેસબુક અને ઇન્સ્ટાગ્રામ પોસ્ટ મૂકી અને તે વૉટ્સઍપ્પના માધ્યમથી વડોદરા પોલીસ સુધી પહોંચી હતી.'' 

વડોદરા પોલીસે આ સંદેશને ખૂબ જ ગંભીરતાથી લીધો અને રેન્ચો બની બાળકોની મદદ કરી.

સૌમિલ કહે છે કે ''આ મેસેજના કારણે બાળકોની મદદ થઈ શકી એ સારી વાત છે. તેમણે માત્ર સ્થાનિક મીડિયા તરીકે સૂચના આપવાનું કામ કર્યું હતું.'' 

આ અંગે વડોદરા પોલીસ કમિશનર અનુપમસિંહ ગેહલોતે બીબીસીને કહ્યું કે ''સોશિયલ મીડિયા થકી અમને સંદેશ મળ્યો હતો કે લોટસ ચિલ્ડ્રન હૉસ્પિટલમાં પાંચ બાળકો એનઆઈસીયૂમાં છે....